**LĒMUMS**

Liepājā

|  |  |  |
| --- | --- | --- |
| 2022.gada 17.februārī | Nr.48/3  (prot. Nr.3, 13.§) |  |

Par sadarbības līguma slēgšanu

ar valsts akciju sabiedrību “Ceļu

satiksmes drošības direkcija”

Lai Liepājas valstspilsētas pašvaldībai tiktu nodrošināta iespēja iegūt informāciju par fiziskām personām no transportlīdzekļu un to vadītāju valsts reģistra tiešsaistes datu pārraides režīmā apjomā, kāds nepieciešams pašvaldības sociālo pakalpojumu un palīdzības sniegšanas administrēšanai,

pamatojoties uz Valsts pārvaldes iekārtas likuma 61.pantu, Sociālo pakalpojumu un sociālās palīdzības likuma 12.panta trešo daļu, 36.panta pirmo daļu, Ministru kabineta 2020.gada 17.decembra noteikumu Nr.809 “Noteikumi par mājsaimniecības un materiālās situācijas izvērtēšanu un sociālās palīdzības saņemšanu” 3.punktu, Ministru kabineta 2010.gada 13.aprīļa noteikumiem Nr.357 “Kārtība, kādā iestādes sadarbojoties sniedz informāciju elektroniskā veidā, kā arī nodrošina un apliecina šādas informācijas patiesumu” un likuma “Par pašvaldībām” 21.panta pirmo daļu, Liepājas valstspilsētas pašvaldības dome **nolemj:**

1. Noslēgt sadarbības līgumu (pielikumā) ar valsts akciju sabiedrību “Ceļu satiksmes drošības direkcija”.

2. Pilnvarot Liepājas pilsētas pašvaldības iestādes “Liepājas pilsētas Domes Sociālais dienests” direktori parakstīt lēmuma 1.punktā minēto līgumu, kā arī līguma grozījumus, kas neskar līguma būtiskās sastāvdaļas, neizskatot tos Liepājas valstspilsētas pašvaldības domes sēdē.

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Juridiskajai daļai, IT daļai, Liepājas pilsētas Domes Sociālajam dienestam, Valsts akciju sabiedrībai “Ceļu satiksmes drošības direkcija” | |